CONSILIUL LOCAL AL MUNICIPIULUI CRAIOVA

HOTĂRÂREA NR.137
  
Consiliul Local al Municipiului Craiova, întrunit în şedinţa ordinară din data de 26.02.2009.

          Având în vedere raportul nr.22112/2009 întocmit de Direcţia Urbanism şi Amenajarea Teritoriului prin care se propune aprobarea Planului Urbanistic de Detaliu referitor la extinderea şi mansardarea parţială a unei locuinţe (corp C2), cu regim de înălţime parter şi schimbarea destinaţiei în sediu firmă şi mansardarea unei locuinţe (corp C1), cu regim de înălţime parter, în municipiul Craiova, str.Brestei, nr.417şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009 ;  

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

          În temeiul art.36 alin.2 lit. c coroborat cu alin.5 lit c, art.45 alin. 2 lit. e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

            Art.1. Se aprobă Planul Urbanistic de Detaliu referitor la extinderea şi mansardarea parţială a unei locuinţe (corp C2), cu regim de înălţime parter şi schimbarea destinaţiei în sediu firmă şi mansardarea unei locuinţe (corp C1), cu regim de înălţime parter, în municipiul Craiova, str.Brestei, nr.417, prevăzut în anexa care face parte integrantă din prezenta hotărâre.

           Art.2.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

